# E E L N Õ U

Algataja: Narva Linna

Arenduse ja Ökonoomika Amet

## **NARVA LINNAVALITSUS**

#### K O R R A L D U S

Narva \_\_.08.2014.a nr \_\_\_\_- k

**Riigihanke „Victoria bastioni ekspositsiooni ja külastuskeskuse mööbli soetamine“ (nr 151682) hankemenetluse lõpetamine ja uue avatud hankemenetluse korraldamine**

1. **Asjaolud ja menetluse käik**

Narva Linnavalitsuse 16.04.2014. a korraldusega nr 371-k tehti Narva Linna Arenduse ja Ökonoomika Ametile ülesandeks viia läbi avatud menetlusega riigihange „Victoria bastioni ekspositsiooni ja külastuskeskuse mööbli soetamine**”**.

Avatud riigihankemenetlus viitenumbriga 151682 avaldati riigihangete registris 22.04.2014. Pakkumuste esitamise tähtajaks 08.05.2014 laekus üks pakkumus.

Narva Linnavalitsuse 02.07.2014. a korraldusega nr 698-k kinnitati hanketulemused ning kvalifitseeritud, vastavaks ja edukaks tunnistati Techlink OÜ (registrikood 12416467) pakkumus.

Lepingu sõlmimisel teavitas pakkuja, et pakkumuse koosseisus esitatud maksumusetabelis on tehtud arvutusvead. Kuna tegemist on koguhinna, mitte ühikupõhise lepinguga ning maksumuse tabelis toodud koguste ühikuks oli nimetatud komplekt, ei saanud hankija hinnangul eelnimetatud maksumusetabelit pakkuja soovi kohaselt korrigeerida.

Pakkuja teavitas 08.08.2014 hankijat läbi riigihangete registri teabevahetuse, et ei saa lepingut sellistel tingimustel sõlmida.

Vastavalt Riigihangete seaduse (RHS) § 29 lg 3 punkt 6 kohaselt lõpeb hankemenetlus hankija enda otsusega põhjendatud vajaduse korral omal algatusel. Vajadus on viia läbi kordushange.

1. **Õiguslikud alused**

RHS § 29 lg 3 p 6 kohaselt hankemenetluse lõpeb pakkumuste või hankemenetluses osalemise taotluste esitamata jätmisega selleks käesolevas seaduses sätestatud korras ettenähtud tähtaja jooksul.

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt asjade ja teenuste soetamine. Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" § 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Vastavalt RHS § 23 lg 2 kohaselt osadeks jaotatud riigihanke iga osa kohta hankelepingu sõlmimisel kohaldatakse kõigi osade summeeritud eeldatava maksumusega hankelepingu sõlmimisele kohaldatavat korda.

1. **Otsus**

3.1. Lugeda avatud hankemenetlus "Victoria bastioni ekspositsiooni ja külastuskeskuse mööbli soetamine“ (viitenumber 151682)lõppenuks, kuna pakkuja ei nõustunud enda poolt esitatud pakkumuse alusel lepingut sõlmima.

3.2. Viia läbi uus avatud hankemenetlusega riigihange „Victoria bastioni ekspositsiooni ja külastuskeskuse mööbli soetamine“.

3.3. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktor Georgi Ignatov.

**4. RAKENDUSSATTED**

4.1. Korraldus jõustub teatavakstegemisest.

4.2. Pakkuja võib vaidlustada käesoleva korralduse riigihangete seaduses sätestatud korras, esitades kümne päeva jooksul alates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

Eduard East Ants Liimets

Linnapea Linnasekretär